
Text rozhodnutia
Súd: Krajský súd Bratislava Spisová značka: 7Co/216/2019 Identifikačné číslo súdneho spisu: 1617208917 Dátum vydania rozhodnutia: 30. 10. 2019 Meno a priezvisko sudcu, VSÚ: Mgr. Adela Unčovská ECLI: ECLI:SK:KSBA:2019:1617208917.1 Uznesenie Krajský súd v Bratislave v senáte zloženom z predsedníčky senátu Mgr. Adely Unčovskej a členov senátu JUDr. Blanky Podmajerskej a JUDr. Mariany Harvancovej v právnej veci žalobcu: Okresné stavebné bytové družstvo Senica, IČO: 00 223 093, so sídlom Štefánikova 718, Senica, zastúpeného: JUDr. Miroslav Mečíř, advokát, so sídlom Štefánikova 718, Senica proti žalovanému: P. C., H.. X.X.XXXX, C. N. F., X. Z. o zaplatenie 451,85 eur a o návrhu žalovaného na nariadenie neodkladného opatrenia, na odvolanie žalovaného proti uzneseniu Okresného súdu Malacky zo dňa 19.2.2018, č.k. 32C/57/2017-17, jednomyseľne takto r o z h o d o l : Odvolacie konanie o odvolaní žalovaného proti uzneseniu Okresného súdu Malacky zo dňa 19.2.2018, č.k. 32C/57/2017-17 sa zastavuje. o d ô v o d n e n i e : 1. Okresný súd Malacky uznesením zo dňa 19.2.2018, č.k. 32C/57/2017-17 zamietol návrh žalovaného na nariadenie neodkladného opatrenia. 2. Proti uzneseniu podal v zákonnej lehote odvolanie žalovaný žiadajúc jeho zrušenie a vyhovenie návrhu na nariadenie neodkladného opatrenia. 3. V podaní doručenom súdu prvej inštancie dňa 11.9.2018 žalovaný zobral odvolanie proti uvedenému uzneseniu späť. 4. Podľa 369 ods. 1 zákona č. 160/2015 Zb. Civilný sporový poriadok (ďalej len „C.s.p.“) dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 5. Podľa § 369 ods. 2 C.s.p. ak odvolateľ vezme odvolanie späť, právoplatnosť napadnutého rozhodnutia nastane, ako keby k podaniu odvolania nedošlo. Lehoty, ktoré majú plynúť od právoplatnosti napadnutého rozhodnutia, plynú v takom prípade od právoplatnosti uznesenia o zastavení odvolacieho konania. 6. Podľa § 369 ods. 3 C.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 7. Odvolací súd preskúmal vec bez nariadenia odvolacieho pojednávania podľa § 385 ods. 1 v spojení s § 378 ods. 1 C.s.p. a v dôsledku späťvzatia odvolania žalovaným odvolacie konanie proti uzneseniu prvoinštančného súdu, ktorým zamietol návrh žalovaného na nariadenie neodkladného opatrenia zastavil. 8. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 393 ods. 2 C.s.p.). Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

